**О б р а з л о ж е њ е**

Чланом 2. Закона о заштити животне средине („Службени гласник РС”, бр.135/04, 36/09, 36/09 – др. закон, 72/09 – др. закон, 43/11 – одлука УС, 14/16, 76/18, 95/18 – др. закон и 95/18 – др. закон), дефинисано је да систем заштите животне средине чине мере, услови и инструменти за одрживо управљање, очување природне равнотеже, као и спречавање, контрола, смањивање и санација свих облика загађивања животне средине.

Сви субјекти система заштите животне средине, на основу члана 4. овог Закона дужни су да чувају и унапређују животну средину.

Чланом 4. став 6. Закона о радијационој и нуклеарној сигурности и безбедности („Службени гласник РС”, бр.95/18 и 10/19), забрањена је уградња и коришћење радиоактивних громобрана на територији Републике Србије.

Сходно о овом члану забрањена је уградња и коришћење радиоактивних громобрана на територији града Ниша и одређује се уклањање радиоактивних громобране са стамбених зграда и других објеката на територији града Ниша.

Одлука о уклањању радиоактивних громобрана на територији града Ниша, у функцији очувања и унапређења животне средине, живота и здравља становништва и већег степена превенције ризика на територији града Ниша.

 Одлука о уклањању радиоактивних громобрана на територији града Ниша, финансираће се из средстава Буџетског фонда за заштиту животне средине.

У складу са наведеним Градска управа града Ниша – Секретаријат за заштиту животне средине Града Ниша, спроводи Одлуку о уклањању радиоактивних громобрана на територији града Ниша.

Обрадио: Градимир Богдановић

Прегледао: Драгана Џомбић

Контролисао: Александра Брзаковић

 С Е К Р Е Т А Р

 Ивана Крстић